title: Sklep Sveta z dne 29. aprila 1997 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani, ki ga sklepa Evropska skupnost

text:
Avis juridique important

|

31997D0300

Official Journal L 129 , 21/05/1997 P. 0001 - 0002

Sklep Svetaz dne 29. aprila 1997o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani, ki ga sklepa Evropska skupnost(97/300/ESPJ ES, Euratom)SVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti člena 113 v povezavi s stavkom 1, člena 228(2),ob upoštevanju predloga Komisije,ob upoštevanju mnenja Evropskega parlamenta [1],ker je, dokler ne velja Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani, ki je bil podpisan v Luxembourgu 22. aprila 1996, v imenu Evropske skupnosti treba potrditi Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani,SKLENIL:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Armenijo na drugi strani, s prilogami, Protokolom in izjavami priloženimi sklepnemu aktu, se potrdi v imenu Evropske skupnosti.Besedila aktov, navedenih v odstavku 1, so priloga temu sklepu.Člen 2Predsednik Sveta v imenu Evropske skupnosti opravi notifikacijo, predvideno v členu 32 Začasnega sporazuma [2].V Luxembourgu, 29. aprila 1997Za SvetPredsednikH. Van Mierlo[1] UL C 115, 14.4.1997.[2] Datum začetka veljavnosti Začasnega sporazuma bo generalni sekretariat Sveta objavil v Uradnem listu Evropskih skupnosti.


title: 2006/308/ES: Sklep Sveta z dne  10. aprila 2006  o imenovanju nemškega nadomestnega člana Odbora regij

text:
               28.4.2006

               SL

               Uradni list Evropske unije

               L 115/36

      SKLEP SVETA

   z dne 10. aprila 2006
   o imenovanju nemškega nadomestnega člana Odbora regij
   (2006/308/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Po odstopu g. Dietra DOMBROWSKEGA se je sprostilo mesto nadomestnega člana Odbora regij –

         SKLENIL:
   Člen 1
   Kot nadomestna članica je v Odbor regij za preostanek mandata, torej do 25. januarja 2010, imenovana:
   ga. Barbara RICHSTEIN
   Mitglied des Landtags von Brandenburg
   kot zamenjava g. Dietru DOMBROWSKI.
   Člen 2
   Ta sklep se objavi v Uradnem listu Evropske unije.
   Ta sklep začne učinkovati na dan sprejetja.

      V Luxembourgu, 10. aprila 2006

            Za Svet

            Predsednica

         U. PLASSNIK

      (1)  UL L 56, 25.2.2006, str. 75.


title: Sklep Komisije z dne 6. julija 2016 o odprtokodni licenci programske opreme GD za pomorske zadeve in ribištvo za integrirano upravljanje podatkov o ribištvu

text:
               12.7.2016

               SL

               Uradni list Evropske unije

               C 252/9

         SKLEP KOMISIJE
   z dne 6. julija 2016
   o odprtokodni licenci programske opreme GD za pomorske zadeve in ribištvo za integrirano upravljanje podatkov o ribištvu
   (2016/C 252/03)
   EVROPSKA KOMISIJA JE –
   ob upoštevanju Pogodbe o Evropski uniji, Pogodbe o ustanovitvi Evropske skupnosti za atomsko energijo in Pogodbe o delovanju Evropske unije,
   ob upoštevanju Sklepa Komisije z dne 19. septembra 2001 (PV1536) o prenosu pooblastila na generalne direktorje in vodje služb za odločanje o potrebi po vložitvi vlog za varstvo pravic intelektualne lastnine, ki izhajajo iz dejavnosti ali programov, za katere so odgovorni, za izdajanje s tem povezanih licenc in pridobitev, prenos ali predajo pravic ter o prenosu pooblastila na generalne direktorje za izvajanje s tem povezanih upravnih nalog,
   ob upoštevanju naslednjega:

               (1)

               Generalni direktorat za pomorske zadeve in ribištvo (GD za pomorske zadeve in ribištvo) je pripravil več informacijskih sistemov, ki pripadajo programski opremi za integrirano upravljanje podatkov o ribištvu za elektronsko izmenjavo podatkov o ribiških dejavnostih in temeljijo na standardu FLUX Centra Združenih narodov za pospeševanje trgovine in elektronsko poslovanje (UN/CEFACT);

               (2)

               trenutni paket programske opreme za integrirano upravljanje podatkov o ribištvu (v nadaljnjem besedilu: programska oprema) vsebuje naslednje informacijske sisteme: transportno plast FLUX za izmenjavo elektronskih sporočil po standardu UN/CEFACT, sistem za spremljanje plovil Unije, s katerim se spremlja položaj plovil in za katerega je GD za pomorske zadeve in ribištvo razvil tri module (prostorskega, poročevalskega in USM), pregledovalnik VMS ERS, ki razširja VMS Unije s funkcijo za prikazovanje elektronskih ribolovnih ladijskih dnevnikov v obliki UN/CEFACT;

               (3)

               izdaja programske opreme z odprtokodno licenco bi lahko pripomogla k svetovni harmonizaciji izmenjave podatkov o ribištvu in manjšim stroškom. Zato bi bilo treba distribucijo programskih orodij omogočiti državam članicam, tretjim državam, regionalnim organizacijam za spremljanje ribištva in Organizaciji Združenih narodov za prehrano in kmetijstvo;

               (4)

               Generalni direktorat za pomorske zadeve in ribištvo kot generalni direktorat, ki je odgovoren za razvoj in vzdrževanje programske opreme ter je hkrati služba, ki skrbi za upravno izvajanje sklepov na področju intelektualne lastnine, meni, da je izdaja programske opreme z odprtokodno licenco ustrezna in primerna;

               (5)

               zaradi distribuiranja programske opreme, spodbujanja njene uporabe in preprečevanja njenega izključnega prisvajanja bo programska oprema izdana na podlagi odprtokodne licence.

         SKLENILA:
   Člen 1
   Neizključni licenčni pogoji za odprto kodo se lahko uporabljajo za razširjanje programske opreme, da se omogoči njena uporaba, reprodukcija, razvoj in nadaljnja distribucija.
   Člen 2
   Ta sklep se bo uporabljal za vse prihodnje izdaje ali nove različice te programske opreme.

      V Bruslju, 6. julija 2016

            Za Komisijo

         João AGUIAR MACHADO

            Generalni direktor


title: Sklep Komisije z dne 11. avgusta 2003 o potrditvi, v imenu Evropske skupnosti, sprememb prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodiBesedilo velja za EGP

text:
Pomembno pravno obvestilo

|

32003D0616

Uradni list L 214 , 26/08/2003 str. 0036 - 0037

		Sklep Komisijez dne 11. avgusta 2003o potrditvi, v imenu Evropske skupnosti, sprememb prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi(Besedilo velja za EGP)(2003/616/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi [1], kakor je bil nazadnje spremenjen s Sklepom 1999/837/ES [2], in zlasti odstavka 3 člena 3 Sklepa,ob upoštevanju naslednjega:(1) Sklep Sveta 2002/957/ES z dne 28. novembra 2002 o sklenitvi Sporazuma v obliki izmenjave pisem v zvezi s spremembo prilog k Sporazumu med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi [3], predvideva možnost priznavanja enakovrednosti novozelandskih sistemov certificiranja za sveže meso in proizvode na osnovi mesa ter druge živalske proizvode.(2) Skupni upravni odbor za Sporazum (v nadaljevanju odbor) je na svoji seji dne 27. in 28. februarja 2003 izdal priporočilo v zvezi z določitvijo enakovrednosti sistemov certificiranja za naslednje živalske proizvode: živalska čreva, kožo, hrano za hišne živali, kosti in proizvode iz kosti, predelane živalske beljakovine, kri in proizvode iz krvi, mast in topljene maščobe, surovine za krmo, farmacevtsko ali tehnično uporabo ter proizvode iz perutninskega mesa. Zaradi tega priporočila je primerno, da se spremeni Priloga V k Sporazumu.(3) Odbor je na isti seji izdal nadaljnja priporočila v zvezi s spremembami nekaterih prilog k Sporazumu zaradi upoštevanja sprememb v upravni strukturi pristojnih organov in novozelandske točke za stike ter zaradi sprememb v novozelandski zakonodaji. Odbor je tudi priporočil spremembo Priloge V zvezi z ukrepi, povezanimi z BSE, v skladu z veljavno zakonodajo obeh pogodbenic.(4) Navedene spremembe bi se morale potrditi v imenu Skupnosti.(5) Ukrep, predviden s tem sklepom, je v skladu z mnenjem Stalnega odbora za prehranjevalno verigo in zdravje živali –SKLENILA:Člen 1Na podlagi priporočil Skupnega upravnega odbora, ustanovljenega na podlagi člena 16 Sporazuma med Evropsko skupnostjo in Novo Zelandijo o zdravstvenih ukrepih, ki veljajo za trgovino z živimi živalmi in živalskimi proizvodi, se spremembe prilog II, V in X k navedenemu Sporazumu potrdijo v imenu Evropske skupnosti. Besedilo Sporazuma v obliki izmenjave pisem, vključno s spremembami prilog k Sporazumu, je priloženo temu sklepu.Člen 2Generalni direktor za zdravje in varstvo potrošnikov se pooblasti za podpis Sporazuma v obliki izmenjave pisem, ki je za Skupnost pravno zavezujoč.Člen 3Ta sklep se začne uporabljati prvi dan v mesecu, ki sledi mesecu, v katerem Nova Zelandija Komisijo uradno obvesti, da so njeni notranji postopki za potrditev sprememb iz člena 1 zaključeni.V Bruslju, 11. avgusta 2003Za KomisijoDavid ByrneČlan Komisije[1] UL L 57, 26.2.1997, str. 4.[2] UL L 332, 23.12.1999, str. 1.[3] UL L 333, 10.12.2002, str. 13.--------------------------------------------------


title: Sklep št. E5 z dne 16. marca 2017 o praktičnih pravilih za prehodno obdobje za izmenjavo podatkov po elektronski poti iz člena 4 Uredbe (ES) št. 987/2009 (Besedilo velja za EGP in za Sporazum ES/Švica. )

text:
               19.7.2017

               SL

               Uradni list Evropske unije

               C 233/3

         SKLEP št. E5
   z dne 16. marca 2017
   o praktičnih pravilih za prehodno obdobje za izmenjavo podatkov po elektronski poti iz člena 4 Uredbe (ES) št. 987/2009
   (Besedilo velja za EGP in za Sporazum ES/Švica)
   (2017/C 233/03)
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju člena 72(d) Uredbe (ES) št. 883/2004 o koordinaciji sistemov socialne varnosti, v skladu s katerim Upravna komisija spodbuja uporabo novih tehnologij, kolikor je mogoče,
   ob upoštevanju člena 4 Uredbe (ES) št. 987/2009, v skladu s katerim se „podatki […] med nosilci ali organi za zvezo prenašajo po elektronski poti …“ in „Upravna komisija določi strukturo, vsebino, obliko ter podrobna pravila za izmenjavo dokumentov in strukturiranih elektronskih dokumentov“,
   ob upoštevanju člena 95 Uredbe (ES) št. 987/2009 o prehodnem obdobju, ki določa, da „vsaka država članica lahko uveljavlja prehodno obdobje za elektronsko izmenjavo podatkov …“ in da „prehodno obdobje ni daljše od 24 mesecev od dneva začetka veljavnosti izvedbene uredbe“,
   ob upoštevanju naslednjega:

               (1)

               Člen 95 Uredbe (ES) št. 987/2009 Upravno komisijo pooblašča za določitev praktičnih pravil za vsa potrebna prehodna obdobja, da se zagotovi nujna izmenjava podatkov za uporabo osnovne uredbe in izvedbene uredbe.

               (2)

               Pojasniti je treba osnovna načela, ki jih morajo nosilci uporabljati v prehodnem obdobju.

               (3)

               Po datumu začetka veljavnosti novih uredb se je obravnavalo znatno število zahtevkov, pri katerih je upravičenost izhajala iz Uredbe (EGS) št. 1408/71 (3) in glede teh zahtevkov bo izmenjava informacij na splošno temeljila na postopkih iz Uredbe (EGS) št. 1408/71 in Uredbe (EGS) št. 574/72 (4), vključno z uporabo e-obrazcev.

               (4)

               Člen 94(1) Uredbe (ES) št. 987/2009 implicira, da se v okoliščinah iz prejšnje uvodne izjave „dajatev odmeri dvakrat“, pri čemer upravičenec prejme višji znesek.

               (5)

               Kljub temu se v praksi v veliki večini primerov, če ne v vseh, dodelitev na podlagi prejšnjih uredb ne bo izboljšala z uporabo novih uredb. Zato se ugotavlja, da ni realno pričakovati, da bodo nosilci v teh okoliščinah izvajali dvojne postopke v skladu z Uredbo (EGS) št. 574/72 in Uredbo (ES) št. 987/2009.

               (6)

               Odstavek 5 Sklepa št. H1 pojasnjuje status potrdil (e-obrazcev) in evropske kartice zdravstvenega zavarovanja (vključno z začasnimi nadomestnimi potrdili), izdanih pred datumom začetka veljavnosti Uredbe (ES) št. 883/2004 in Uredbe (ES) št. 987/2009.

               (7)

               V prehodnem obdobju se lahko države članice same odločijo, kdaj so se pripravljene vključiti v sistem elektronske izmenjave informacij o socialni varnosti (v nadaljnjem besedilu: EESSI) v celoti ali prek primerov poslovne uporabe (Business Use Cases, v nadaljnjem besedilu: BUC), obenem pa si prizadevajo upoštevati načrtovano izvajanje sistema EESSI v državah članicah in zaporedje BUC, da bi začele elektronsko izmenjavo v skladu s priporočili Upravne komisije.
               v skladu s pogoji iz člena 71(2) Uredbe (ES) št. 883/2004 –

         SKLENILA:

               1.

               V prehodnem obdobju so vodilna načela dobro sodelovanje med nosilci, pragmatizem in prožnost. Predvsem je najpomembnejša potreba po zagotavljanju neoviranega prehoda za državljane, ki uveljavljajo svoje pravice v skladu z novima uredbama.

               2.

               Od datuma začetka veljavnosti Uredbe (ES) št. 883/2004 in Uredbe (ES) št. 987/2009 bodo strukturirani elektronski dokumenti (SED) v papirni obliki nadomestili e-obrazce na podlagi uredb (EGS) št. 1408/71 in (EGS) št. 574/72.

               3.

               Ne glede na odstavek 2 lahko države članice, ki imajo na voljo nacionalne elektronske aplikacije, ki ustvarjajo e-obrazce, ali vzpostavljene elektronske izmenjave (na primer projekte Build), ki jih ni mogoče primerno zamenjati v tem časovnem okviru, te v prehodnem obdobju še naprej uporabljajo, če so pravice državljanov v skladu z novima uredbama v celoti zagotovljene.

               4.

               V vseh primerih nosilci v prehodnem obdobju sprejmejo ustrezne informacije na vseh dokumentih, ki jih izdajo drugi nosilci, tudi če temeljijo na zastareli obliki, vsebini ali strukturi. V primeru dvoma v zvezi s pravicami zadevnega državljana nosilec v duhu dobrega sodelovanja stopi v stik z nosilcem, ki je izdal dokument.

               5.

               Kot je navedeno v odstavku 5 Sklepa št. H1, e-obrazci, dokumenti in evropske kartice zdravstvenega zavarovanja (vključno z začasnimi nadomestnimi potrdili), izdani pred datumom začetka veljavnosti Uredbe (ES) št. 883/2004 in Uredbe (ES) št. 987/2009, še naprej veljajo in jih organi drugih držav članic upoštevajo tudi po navedenem datumu, dokler se ne izteče njihova veljavnost ali dokler niso umaknjeni ali nadomeščeni z dokumenti, izdanimi ali predloženimi v skladu z Uredbo (ES) št. 883/2004 in Uredbo (ES) št. 987/2009.

               6.

               Vsaka država članica lahko pri izvajanju sistema elektronske izmenjave informacij o socialni varnosti (v nadaljnjem besedilu: sistem EESSI) uporabi prožen in postopen pristop, ko bo imela omogočen sistem EESSI prek dostopnih točk.

               7.

               Brez poseganja v odstavek 6 bo sporazum o sodelovanju v okviru Upravne komisije določil načrtovano zaporedje primerov poslovne uporabe (v nadaljnjem besedilu: BUC) v sistemu EESSI, ki mu morajo države članice slediti. To zaporedje bo temeljilo na postopni vzpostavitvi BUC in bo vključevalo njihovo združevanje, kjer je to ustrezno.

               8.

               Vsaka država članica si v zvezi z vsakim BUC, pri katerem se je elektronska izmenjava začela, prizadeva pridružiti takoj, ko to omogoča njena tehnična integracija.

               9.

               Države članice bodo upravljale izmenjave v papirni in elektronski obliki prek istega BUC, dokler ne bodo vse države članice imele omogočen sistem EESSI za ta BUC.

               10.

               „Omogočen sistem EESSI“ za določeni BUC pomeni, da lahko zadevna država članica obenem pošilja v druge države članice in sprejema iz njih vsa sporočila v navedenem BUC.

               11.

               Informacije o tem, kateri BUC v posamezni državi članici je podprt s sistemom EESSI, se vključijo na seznam, ki je na voljo nacionalnim nosilcem, upoštevajo pa se tudi v repozitoriju nosilcev sistema EESSI. Države članice v razumnem roku pisno obvestijo Upravno komisijo, preden imajo omogočen sistem EESSI za določen BUC.

               12.

               V prehodnem obdobju izmenjava informacij med dvema državama članicama za določeni BUC poteka v okviru sistema EESSI ali zunaj njega za vse izmenjave, ki jih zajema navedeni BUC, brez poseganja v morebitne dvostranske dogovore, ki lahko na primer zadevajo skupno testiranje ali usposabljanje ali podobne razloge, od trenutka, ko obe državi izjavita, da imata omogočen sistem EESSI za navedeni BUC.

               13.

               V primeru večstranskega BUC, kar pomeni, da v izmenjavi sodelujeta več kot dve državi članici, začne izmenjava v okviru sistema EESSI potekati šele, ko se ugotovi, da v navedeni izmenjavi sodelujejo le države članice, ki so izjavile, da imajo omogočen sistem EESSI za ta določeni BUC. Načela iz odstavka 12 se uporabljajo tudi v primerih, ko v BUC sodelujeta več kot dve državi članici.

               14.

               Ta sklep se objavi v Uradnem listu Evropske unije. Uporablja se od dvajsetega dne po objavi.

               15.

               Ta sklep nadomešča Sklep št. E1 z dne 12. junija 2009.

            Predsednik Upravne komisije

         Malcolm SCICLUNA

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149, 5.7.1971, str. 2).

      (4)  Uredba Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 74, 27.3.1972, str. 1).


title: Sklep Sveta z dne 21. januarja 2002 o začasni uporabi Sporazuma med Evropsko skupnostjo in Republiko Južno Afriko o trgovini z alkoholnimi pijačami

text:
Pomembno pravno obvestilo

|

32002D0054

Uradni list L 028 , 30/01/2002 str. 0131 - 0131

		Sklep Svetaz dne 21. januarja 2002o začasni uporabi Sporazuma med Evropsko skupnostjo in Republiko Južno Afriko o trgovini z alkoholnimi pijačami(2002/54/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi odstavek, prvi stavek Pogodbe,ob upoštevanju predloga Komisije,ob upoštevanju naslednjega:(1) Skupnost in Južna Afrika morata predvideti začasno uporabo Sporazuma med Evropsko skupnostjo in Republiko Južno Afriko o trgovini z alkoholnimi pijačami od 28. januarja 2002 (Sporazum) do dokončanja postopkov, ki so v Južni Afriki potrebni za uveljavitev sporazuma.(2) Zaradi olajšanja izvajanja nekaterih določb Sporazuma bi bilo treba Komisiji dovoliti potrebne tehnične popravke v skladu s postopkom, določenim v členu 15 Uredbe Sveta (EGS) št. 1576/89 z dne 29. maja 1989, ki določa splošna pravila o opredelitvi, opisu in predstavitvi alkoholnih pijač [1].(3) V ta namen je treba Sporazum v obliki izmenjave pisem potrditiSPREJEL NASLEDNJI SKLEP:Člen 1Sporazum v obliki izmenjave pisem, ki predvideva začasno uporabo Sporazuma med Evropsko skupnostjo in Republiko Južno Afriko o trgovini z alkoholnimi pijačami od 28. januarja 2002, se v imenu Skupnosti odobri.Besedilo sporazuma v obliki izmenjave pisem in besedilo Sporazuma o trgovini z alkoholnimi pijačami sta priloženi temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v obliki izmenjave pisem in tako izrazi strinjanje Skupnosti, da se s tem sporazumom zavezuje.Člen 3Za namene uporabe členov 5(8) in 16(2) Sporazuma o trgovini z alkoholnimi pijači se Komisija pooblasti v skladu s postopkom, določenim v členu 15 Uredbe Sveta (EGS) št. 1576/89, da sklene dokumente, potrebne za spremembo Sporazuma.Člen 4V skupnem odboru, ustanovljenem na podlagi člena 17 Sporazuma o trgovini z alkoholnimi pijačami, Skupnost zastopa Komisija.Člen 5Ta sklep se objavi v Uradnem listu Evropskih skupnosti.V Bruslju, 21. januarja 2002Za SvetPredsednikM. Arias Cañete[1] UL L 160, 12.6.1989, str. 1. Uredba, nazadnje spremenjena z Uredbo (ES) št. 3378/94 (UL L 366, 31.12.1994, str. 1).--------------------------------------------------


title: Sklep Evropskega parlamenta (EU) 2016/1497 z dne 28. aprila 2016 o zaključnem računu Evropskega centra za razvoj poklicnega usposabljanja za proračunsko leto 2014

text:
               14.9.2016

               SL

               Uradni list Evropske unije

               L 246/192

         SKLEP EVROPSKEGA PARLAMENTA (EU) 2016/1497
   z dne 28. aprila 2016
   o zaključnem računu Evropskega centra za razvoj poklicnega usposabljanja za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega centra za razvoj poklicnega usposabljanja za proračunsko leto 2014,

               —

               ob upoštevanju poročila Računskega sodišča o zaključnem računu Evropskega centra za razvoj poklicnega usposabljanja za proračunsko leto 2014 z odgovorom centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice centru glede izvrševanja proračuna za proračunsko leto 2014 (05584/2016 – C8-0062/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (4), zlasti člena 12a,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0082/2016),

               1.

               ugotavlja, da so podatki v končnem zaključnem računu Evropskega centra za razvoj poklicnega usposabljanja takšni kot v prilogi k poročilu Računskega sodišča;

               2.

               odobri zaključni račun Evropskega centra za razvoj poklicnega usposabljanja za proračunsko leto 2014;

               3.

               naroči svojemu predsedniku, naj ta sklep posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 39.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 39, 13.2.1975, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Stalnega odbora držav Efte št. 2/2016/SC z dne 2. junija 2016 o spremembi Sklepa Stalnega odbora držav Efte št. 4/2004/SC o ustanovitvi odbora za finančni mehanizem [2017/313]

text:
               23.2.2017

               SL

               Uradni list Evropske unije

               L 45/14

         SKLEP STALNEGA ODBORA DRŽAV EFTE št. 2/2016/SC
   z dne 2. junija 2016
   o spremembi Sklepa Stalnega odbora držav Efte št. 4/2004/SC o ustanovitvi odbora za finančni mehanizem [2017/313]
   STALNI ODBOR DRŽAV EFTE JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP),
   ob upoštevanju Sporazuma med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021,
   ob upoštevanju Protokola 38c o finančnem mehanizmu EGP (2014–2021), ki je bil vključen v Sporazum EGP z zgoraj navedenim sporazumom med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2014–2021,
   ob upoštevanju Sporazuma med Kraljevino Norveško in Evropsko unijo o norveškem finančnem mehanizmu za obdobje 2014–2021,
   ob upoštevanju Sklepa Stalnega odbora držav Efte št. 4/2004/SC z dne 3. junija 2004 o ustanovitvi odbora za finančni mehanizem,
   ob upoštevanju Sklepa Stalnega odbora držav Efte št. 2/2015/SC z dne 24. septembra 2015 o ustanovitvi Začasnega odbora za finančni mehanizem EGP za obdobje 2014–2021 –
   SKLENIL:
   Člen 1
   Drugi stavek prvega odstavka člena 1 Sklepa Stalnega odbora držav Efte št. 4/2004/SC z dne 3. junija 2004 se nadomesti z naslednjim: Odbor upravlja finančni mehanizem EGP za obdobje 2004–2009, finančni mehanizem EGP za obdobje 2009–2014 in finančni mehanizem EGP za obdobje 2014–2021.
   Člen 2
   Ta sklep začne veljati na dan začetka veljavnosti ali začasne uporabe pravnega akta o finančnem mehanizmu EGP za obdobje 2014–2021.
   Člen 3
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

      V Bruslju, 2. junija 2016

            Za Stalni odbor

         Kurt JÄGER

            Predsednik

         Kristinn F. ÁRNASON

            Generalni sekretar


title: Oblikovanje političnih skupin (sprememba člena 29 Poslovnika) Sklep Evropskega parlamenta z dne 9. julija 2008 o spremembi člena 29 Poslovnika Parlamenta – oblikovanje političnih skupin (2006/2201(REG))

text:
               3.12.2009

               SL

               Uradni list Evropske unije

               CE 294/91

         Sreda, 9. julij 2008Oblikovanje političnih skupin (sprememba člena 29 Poslovnika)
   P6_TA(2008)0351
   Sklep Evropskega parlamenta z dne 9. julija 2008 o spremembi člena 29 Poslovnika Parlamenta – oblikovanje političnih skupin (2006/2201(REG))
   2009/C 294 E/23

      Evropski parlament,
   ob upoštevanju predloga spremembe svojega Poslovnika (B6-0420/2006),
   ob upoštevanju členov 201 in 202 svojega Poslovnika,
   ob upoštevanju poročila Odbora za ustavne zadeve (A6-0206/2008),

               1.

               sprejema sklep o spremembi svojega Poslovnika, kot je navedeno v nadaljevanju;

               2.

               je sklenil, da bo predlog spremembe začel veljati prvi dan naslednjega delnega zasedanja po evropskih volitvah leta 2009;

               3.

               naroči svojemu predsedniku, naj ta sklep posreduje Svetu in Komisiji v vednost.

               IZVIRNO BESEDILO

               SPREMEMBE

                  Sprememba 3

                  Poslovnik Parlamenta

                  Člen 29 – odstavek 2

                           2.

                           Politično skupino sestavljajo poslanci, izvoljeni v najmanj
                                 petini
                               držav članic. Najmanjše število poslancev, potrebno za oblikovanje politične skupine, je
                                 dvajset
                              .

                           2.

                           Politično skupino sestavljajo poslanci, izvoljeni v najmanj
                                 četrtini
                               držav članic. Najmanjše število poslancev, potrebno za oblikovanje politične skupine, je
                                 petindvajset
                              .

                  Sprememba 1

                  Poslovnik Parlamenta

                  Člen 29 – odstavek 2 a (novo)

                                 2a.

                              Če število članov skupine pade pod zahtevani prag, lahko predsednik ob soglasju konference predsednikov dovoli nadaljnji obstoj skupine do naslednje ustanovne seje Parlamenta, če so izpolnjeni naslednji pogoji:

                                       —

                                             člani še vedno predstavljajo vsaj petino držav članic;

                                       —

                                             skupina je obstajala več kot eno leto.

                                 Predsednik tega odstopanja ne uporabi, kadar obstajajo zadostni dokazi za domnevo, da se zlorablja.


title: Sklep Evropskega parlamenta (EU, Euratom) 2016/1464 z dne 28. aprila 2016 o razrešnici glede izvrševanja proračuna Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2014

text:
               14.9.2016

               SL

               Uradni list Evropske unije

               L 246/122

         SKLEP EVROPSKEGA PARLAMENTA (EU, EURATOM) 2016/1464
   z dne 28. aprila 2016
   o razrešnici glede izvrševanja proračuna Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2014
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2014 (1),

               —

               ob upoštevanju konsolidiranega zaključnega računa Evropske unije za proračunsko leto 2014 (COM(2015) 377 – C8-0199/2015) (2),

               —

               ob upoštevanju končnega zaključnega računa Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2014 (3),

               —

               ob upoštevanju poročila Komisije o nadaljnjem ukrepanju na podlagi razrešnice za proračunsko leto 2013 (COM(2015) 505) in delovnih dokumentov služb Komisije, priloženih temu poročilu (SWD(2015) 194, SWD(2015) 195),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2014 (COM(2015) 441), in delovnega dokumenta služb Komisije, ki mu je priložen (SWD(2015) 170),

               —

               ob upoštevanju poročila Računskega sodišča o zaključnem računu Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2014 z odgovorom agencije (4),

               —

               ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice izvajalskim agencijam glede izvrševanja proračuna za proračunsko leto 2014 (05585/2016 – C8-0040/2016),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti členov 66(1) in 66(2),

               —

               ob upoštevanju izvedbenega sklepa Komisije 2013/771/EU z dne 17. decembra 2013 o ustanovitvi Izvajalske agencije za mala in srednja podjetja ter razveljavitvi sklepov 2004/20/ES in 2007/372/ES (9),

               —

               ob upoštevanju člena 93 in Priloge V Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0140/2016),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

               1.

               podeli razrešnico direktorju Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) glede izvrševanja proračuna izvajalske agencije za proračunsko leto 2014;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija in izvajalske agencije, ter v resoluciji z dne 28. aprila 2016 o posebnih poročilih Evropskega računskega sodišča v okviru razrešnice Komisiji za proračunsko leto 2014 (10);

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija, in resolucijo, ki je del sklepov, posreduje direktorju Izvajalske agencije za mala in srednja podjetja (nekdanje Izvajalske agencije za konkurenčnost in inovativnost), Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 51, 20.2.2014.

      (2)  UL C 377, 13.11.2015, str. 1.

      (3)  UL C 367, 5.11.2015, str. 9.

      (4)  UL C 409, 9.12.2015, str. 90.

      (5)  UL C 377, 13.11.2015, str. 146.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 341, 18.12.2013, str. 73.

      (10)  Sprejeta besedila z navedenega dne, P8_TA(2016)0148 (glej stran 91 tega Uradnega lista).


title: 2012/519/EU: Sklep Sveta z dne 24. septembra 2012 o imenovanju dveh poljskih nadomestnih članov Odbora regij

text:
               26.9.2012

               SL

               Uradni list Evropske unije

               L 258/31

         SKLEP SVETA
   z dne 24. septembra 2012
   o imenovanju dveh poljskih nadomestnih članov Odbora regij
   (2012/519/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga poljske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Jacka CZERNIAKA in Marcina JABŁOŃSKEGA sta se sprostili mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestna člana Odbora regij imenujeta:

               —

               Piotr CAŁBECKI, Marszałek Województwa Kujawsko-Pomorskiego

               —

               Jarosław DWORZAŃSKI, Marszałek Województwa Podlaskiego.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 25. septembra 2014 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               10.10.2014

               SL

               Uradni list Evropske unije

               C 358/1

         SKLEP SVETA
   z dne 25. septembra 2014
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2014/C 358/01
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov delodajalcev, ki ga je predložila Komisija,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               Ker je Dovilė BAŠKYTĖ odstopila, se je sprostilo mesto litovskega člana v skupini predstavnikov organizacij delodajalcev pri upravnem odboru zadevnega centra.

               (3)

               Člana upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2015 –

         SPREJEL NASLEDNJI SKLEP:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, tj. do 17. septembra 2015, imenuje:
   PREDSTAVNIKI ORGANIZACIJ DELODAJALCEV:

               LITVA

               Aidas VAIČIULIS

      V Bruslju, 25. septembra 2014

            Za Svet

            Predsednik

         F. GUIDI

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Sveta z dne 12. februarja 2007 o uvedbi posebnega programa Preprečevanje kriminala in boj proti njemu kot dela Splošnega programa Varnost in varstvo svoboščin za obdobje 2007–2013

text:
               24.2.2007

               SL

               Uradni list Evropske unije

               L 58/7

      SKLEP SVETA

   z dne 12. februarja 2007
   o uvedbi posebnega programa „Preprečevanje kriminala in boj proti njemu“ kot dela Splošnega programa „Varnost in varstvo svoboščin“ za obdobje 2007–2013
   (2007/125/PNZ)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 30, 31 in 34(2)(c) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Cilj Unije zagotoviti državljanom visoko stopnjo varstva na območju svobode, varnosti in pravice, kakor je določeno v četrti alinei člena 2 in členu 29 Pogodbe o Evropski uniji, se dosega s preprečevanjem organiziranega ali neorganiziranega kriminala in bojem proti njemu.

               (2)

               Za zaščito svobode in varnosti naših državljanov in družbe pred kriminalnimi dejanji bi morala Unija sprejeti potrebne ukrepe za dejansko in učinkovito preprečevanje, odkrivanje, preiskovanje in preganjanje vseh oblik kriminala, zlasti v primeru čezmejnih dejanj.

               (3)

               S Haaškim programom iz novembra 2004 (2), deklaracijama o terorizmu iz septembra 2001 in marca 2004 ter Evropsko strategijo na področju drog iz decembra 2004 je Evropski svet na podlagi sklepov, ki jih je oktobra 1999 sprejel Evropski svet v Tampereju, znova potrdil, da je prednostna naloga razvijati območje svobode, varnosti in pravice, zlasti pa zaščititi državljane pred različnimi kriminalnimi dejanji s preprečevanjem kriminala in bojem proti njemu.

               (4)

               Da bi zagotovili strokovno znanje pri razvijanju različnih vidikov preprečevanja kriminala na ravni Evropske unije in podpirali dejavnosti preprečevanja kriminala na nacionalni ravni, je bila s Sklepom Sveta 2001/427/PNZ (3) z dne 28. maja 2001 ustanovljena Evropska mreža za preprečevanje kriminala.

               (5)

               Okvirni program, ustanovljen s Sklepom Sveta 2002/630/PNZ z dne 22. julija 2002 o uvedbi okvirnega programa policijskega in pravosodnega sodelovanja v kazenskih zadevah (AGIS) (4), je znatno prispeval k okrepitvi sodelovanja med policijo in drugimi organi pregona ter sodstvom v državah članicah in k izboljšanju medsebojnega razumevanja in medsebojnega zaupanja med njihovim policijskim, sodnim, pravnim in upravnim sistemom.

               (6)

               Potrebno in primerno je razširiti možnosti za financiranje ukrepov, namenjenih preprečevanju kriminala in boju proti njemu, ter pregledati pogoje in načine za učinkovitost, stroškovno učinkovitost in preglednost.

               (7)

               Cilj okvirnega programa je omogočanje učinkovite podpore in zaščite interesov prič kriminalnih dejanj. Program poudarja tudi pomen zaščite žrtev kriminala. Da bi izpostavili prednost podpore žrtvam, posebni program o kazenskem pravosodju poudarja socialno in pravno pomoč žrtvam.

               (8)

               Ukrepi Komisije in nadnacionalni projekti so še vedno pomembni za doseganje tesnejšega in boljšega sodelovanja ter usklajevanja med državami članicami. Poleg tega je koristno in primerno podpirati projekte v državah članicah, v kolikor lahko zagotovijo koristne izkušnje in znanje za nadaljnje ukrepe na ravni Unije.

               (9)

               Prav tako je v primeru čezmejnega kriminala primerno omogočiti tretjim državam in mednarodnim organizacijam, da sodelujejo pri nadnacionalnih projektih.

               (10)

               Treba je zagotoviti dopolnjevanje z drugimi programi Unije in Skupnosti, kot so Sedmi okvirni program za raziskave in tehnološki razvoj in predstavitvene dejavnosti, solidarnostni sklad Evropske unije, finančni instrument za civilno zaščito ter strukturni skladi.

               (11)

               Ker države članice ne morejo zadovoljivo doseči ciljev tega sklepa, zlasti preprečevanja organiziranega in čezmejnega kriminala ter boja proti njima, in jih zaradi obsega ali učinkov programa laže doseže Evropska unija, lahko sprejme Svet ukrepe v skladu z načelom subsidiarnosti iz člena 5 Pogodbe o ustanovitvi Evropske skupnosti, ki za Unijo velja na podlagi člena 2 Pogodbe o Evropski uniji. V skladu z načelom sorazmernosti iz člena 5 Pogodbe o ustanovitvi Evropske skupnosti ta sklep ne presega tistega, kar je potrebno za doseganje teh ciljev.

               (12)

               V skladu s členom 41(3) Pogodbe o Evropski uniji bi se morali izdatki za poslovanje financirati iz splošnega proračuna Evropske unije v okviru naslova VI.

               (13)

               Izdatki programa bi morali biti združljivi z zgornjo mejo iz razdelka 3 finančnega okvira. Pri opredelitvi programa je treba predvideti prilagodljivost, da se omogočijo morebitne prilagoditve katerega koli načrtovanega ukrepa za odziv na razvoj potreb v obdobju 2007–2013. Sklep bi bilo zato treba omejiti na splošno opredelitev načrtovanih ukrepov ter njihovih upravnih in finančnih dogovorov.

               (14)

               Ukrepe, potrebne za izvajanje tega sklepa, bi bilo treba sprejeti v skladu s postopkom določenim v njem, s pomočjo odbora.

               (15)

               Prav tako bi bilo treba sprejeti ustrezne ukrepe za preprečevanje nepravilnosti in goljufij ter izvesti potrebna dejanja za izterjavo izgubljenih, nepravilno plačanih ali nepravilno porabljenih sredstev v skladu z uredbama Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (5), (Euratom, ES) št. 2185/96 (6) z dne 11. novembra 1996 o pregledih in inšpekcijah na kraju samem, ki jih opravlja Komisija, ter Uredbo (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (7).

               (16)

               Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (8), in Uredba Komisije (ES, Euratom) št. 2342/2002 (9) z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002, ki ščiti finančne interese Skupnosti, se uporabljata ob upoštevanju načel enostavnosti in doslednosti pri izbiri proračunskih instrumentov, omejitve števila primerov, kjer je Komisija neposredno odgovorna za njihovo izvajanje in upravljanje, in zahtevane sorazmernosti med zneskom sredstev in upravnim bremenom, povezanim z njihovo uporabo.

               (17)

               Primerno je, da se Sklep 2002/630/PNZ od 1. januarja 2007 nadomesti s tem sklepom in s Sklepom o uvedbi posebnega programa „Kazensko pravosodje“.

               (18)

               Za zagotovitev učinkovitega in pravočasnega izvajanja programa, bi se moral ta sklep uporabljati od 1. januarja 2007 –

         SKLENIL:
   Člen 1
   Področje urejanja
   1.   Ta sklep vzpostavlja posebni program „preprečevanje kriminala in boj proti njemu“, v nadaljevanju „program“, v okviru Splošnega programa o varnosti in varstvu svoboščin, ki naj bi prispeval h krepitvi območja svobode, varnosti in pravice.
   2.   Program zajema obdobje od 1. januarja 2007 do 31. decembra 2013.
   Člen 2
   Splošni cilji
   1.   Ta program prispeva k visoki stopnji varstva državljanov s preprečevanjem organiziranega ali neorganiziranega kriminala in bojem proti njemu, zlasti terorizma, trgovine z ljudmi in kaznivih dejanj zoper otroke, nedovoljenega prometa s prepovedanimi drogami in orožjem ter korupcije in goljufij.
   2.   Splošni cilji programa brez poseganja v cilje in pooblastila Evropske skupnosti prispevajo k razvoju politik Unije in Skupnosti.
   Člen 3
   Teme in posebni cilji
   1.   Program vključuje štiri teme:

               (a)

               preprečevanje kriminala in kriminologijo;

               (b)

               pregon;

               (c)

               zaščito in podporo pričam;

               (d)

               zaščito žrtev.

         2.   Program v okviru splošnih ciljev prispeva k naslednjim posebnim ciljem:

               (a)

               spodbujati, pospeševati in razvijati horizontalne metode in orodja, ki so potrebni za strateško preprečevanje kriminala in boj proti njemu ter za zagotavljanje varnosti in javnega reda, kot so delo v okviru javno-zasebnih partnerstev v mreži Evropske unije za preprečevanje kriminala, najboljše prakse pri preprečevanju kriminala, primerljivi statistični podatki, praktična kriminologija in okrepljeni ukrepi proti mladim prestopnikom;

               (b)

               pospeševati in razvijati usklajevanje, sodelovanje in medsebojno razumevanje med organi pregona, drugimi nacionalnimi organi in povezanimi organi Unije, ob upoštevanju prednostnih nalog, ki jih je opredelil Svet zlasti na podlagi Europolove ocene nevarnosti na področju organiziranega kriminala (OCTA);

               (c)

               pospeševati in razvijati najboljše prakse za zaščito in podporo pričam; in

               (d)

               pospeševati in razvijati najboljše prakse za zaščito žrtev kriminala.

         3.   Program ne obravnava pravosodnega sodelovanja. Lahko pa zajema ukrepe, namenjene spodbujanju sodelovanja med pravosodnimi organi in organi pregona.
   Člen 4
   Upravičeni ukrepi
   1.   Za uresničevanje splošnih in posebnih ciljev iz členov 2 in 3 program zagotavlja pod pogoji iz letnega delovnega programa finančno podporo za naslednje oblike ukrepov:

               (a)

               projekti z evropsko razsežnostjo, za katere daje pobudo in jih upravlja Komisija;

               (b)

               nadnacionalni projekti, pri katerih so udeleženi partnerji v najmanj dveh državah članicah ali najmanj eni državi članici in eni drugi državi, ki je lahko bodisi država pristopnica bodisi država kandidatka;

               (c)

               nacionalne projekte v državah članicah, ki

                           (i)

                           pripravijo nadnacionalne projekte in/ali ukrepe Unije („ukrepi za zagon“);

                           (ii)

                           dopolnijo nadnacionalne projekte in/ali ukrepe Unije („dopolnilni ukrepi“);

                           (iii)

                           prispevajo k razvijanju inovativnih metod in/ali tehnologij, ki se lahko prenesejo na ukrepe na ravni Unije, ali razvijajo takšne metode ali tehnologije z namenom, da jih prenesejo na druge države članice in/ali drugo državo, ki je lahko bodisi država pristopnica bodisi država kandidatka;

               (d)

               donacije za poslovanje nevladnih organizacij, ki si na nepridobitni osnovi prizadevajo za cilje tega programa z evropsko razsežnostjo.

         2.   Finančna podpora se lahko zagotovi zlasti za:

               (a)

               ukrepe, s katerimi se izboljša operativno sodelovanje in usklajevanje (krepitev mrež, medsebojnega zaupanja in razumevanja, izmenjave in širjenja informacij, izkušenj in najboljših praks);

               (b)

               analize, dejavnosti spremljanja in vrednotenja;

               (c)

               razvoj in prenos tehnologije in metodologije;

               (d)

               usposabljanje, izmenjavo osebja in strokovnjakov; ter

               (e)

               dejavnosti ozaveščanja in razširjanja.

         Člen 5
   Dostop do programa
   1.   Program je namenjen organom pregona, drugim javnim in/ali zasebnim organom, udeležencem in institucijam, vključno z lokalnimi, regionalnimi in nacionalnimi organi, socialnimi partnerji, univerzami, statističnimi uradi, nevladnimi organizacijami, javno-zasebnimi partnerstvi in ustreznimi mednarodnimi organi.
   2.   Dostop do tega programa imajo organi in organizacije, ki so pravne osebe, ustanovljene v državah članicah. Pridobitno usmerjeni organi in organizacije imajo dostop do donacij le v povezavi z nepridobitnimi ali vladnimi organizacijami.
   3.   Tretje države in mednarodne organizacije lahko sodelujejo pri nadnacionalnih projektih kot partnerice, vendar ne smejo predložiti projektov.
   Člen 6
   Vrste intervencij
   1.   Finančna podpora Unije ima lahko naslednji pravni obliki:

               (a)

               donacije;

               (b)

               pogodbe o javnih naročilih.

         2.   Donacije Unije se dodelijo na podlagi pozivov k oddaji predlogov, razen v upravičenih izjemnih in nujnih primerih ali kadar lastnosti upravičenca pri posameznem ukrepu ne dopuščajo druge možnosti, in se zagotovijo v obliki donacij za poslovanje in donacij za ukrepe.
   Letni delovni program določi najnižjo stopnjo letnih odhodkov, ki se jih dodeli za donacije. Ta najnižja stopnja znaša vsaj 65 %.
   Najvišja stopnja sofinanciranja stroškov projekta je določena v letnem delovnem programu.
   3.   Predvidijo se določbe za izdatke za spremljevalne ukrepe na podlagi pogodb o javnih naročilih, v tem primeru se nakup storitev in blaga financira iz sredstev Unije. To med drugim krije izdatke za obveščanje in komunikacijo, pripravo, izvajanje, spremljanje, preverjanje in vrednotenje projektov, politik, programov in zakonodaje.
   Člen 7
   Izvedbeni ukrepi
   1.   Komisija izvaja finančno podporo Unije v skladu z Uredbo (ES, Euratom) št. 1605/2002, v nadaljnjem besedilu „finančna uredba“.
   2.   Za izvajanje programa Komisija v okviru omejitev splošnih ciljev iz člena 2 do konca septembra sprejme letni delovni program, v katerem opredeli svoje posebne cilje, tematske prednostne naloge, opiše spremljevalne ukrepe iz člena 6(3) in po potrebi sestavi seznam drugih ukrepov.
   Letni delovni program za leto 2007 se sprejme tri mesece po začetku učinkovanja tega sklepa.
   3.   Letni delovni program se sprejme v skladu s postopkom upravljanja iz člena 10.
   4.   Postopki vrednotenja in dodeljevanja v zvezi z donacijami za ukrepe med drugim upoštevajo naslednja merila:

               (a)

               usklajenost z letnim delovnim programom, splošnimi cilji iz člena 2 in ukrepi iz členov 3 in 4, sprejetimi na različnih področjih;

               (b)

               kakovost predlaganih ukrepov glede njihove zasnove, organizacije, predstavitve in pričakovanih rezultatov ter njihovega razširjanja;

               (c)

               znesek, zahtevan za finančno podporo Unije, in njegovo ustreznost glede na pričakovane rezultate;

               (d)

               vpliv pričakovanih rezultatov na splošne cilje iz člena 2 in na ukrepe iz členov 3 in 4, sprejete na različnih področjih.

         5.   Vloge za donacije za poslovanje iz člena 4(1)(d) se ocenijo med drugim ob upoštevanju:

               (a)

               doslednosti s cilji programa;

               (b)

               kakovosti načrtovanih dejavnosti;

               (c)

               verjetnega multiplikacijskega učinka teh dejavnosti v javnosti;

               (d)

               geografskega vpliva dejavnosti, ki se izvajajo;

               (e)

               razmerja med stroški in koristjo predlagane dejavnosti.

         6.   Sklepe v zvezi z ukrepi, posredovanimi v skladu s členom 4(1)(a), sprejme Komisija v skladu z upravljalnim postopkom iz člena 10. Sklepe v zvezi z ukrepi, posredovanimi v skladu s členom 4(1)(b) do (d), sprejme Komisija v skladu s svetovalnim postopkom iz člena 9.
   Sklepe v zvezi z vlogami za donacije, ki vključujejo pridobitno usmerjene organe ali organizacije, sprejme Komisija v skladu s postopkom upravljanja iz člena 10.
   Člen 8
   Odbor
   1.   Komisiji pomaga odbor, sestavljen iz predstavnikov držav članic, ki mu predseduje predstavnik Komisije (v nadaljevanju „odbor“).
   2.   Odbor sprejme svoj poslovnik.
   3.   Komisija lahko povabi predstavnike držav kandidatk na informativne sestanke, ki sledijo sestankom odbora.
   Člen 9
   Svetovalni postopek
   1.   V primeru sklicevanja na ta člen predloži predstavnik Komisije odboru osnutek potrebnih ukrepov. Odbor da svoje mnenje o osnutku v roku, ki ga lahko določi predsednik glede na nujnost zadeve, po potrebi z glasovanjem.
   2.   Mnenje se zabeleži v zapisnik; vsaka država članica ima pravico zahtevati, da se njeno stališče zabeleži v zapisniku.
   3.   Komisija kar najbolj upošteva mnenje odbora. Odbor obvesti o načinu, kako je bilo njegovo mnenje upoštevano.
   Člen 10
   Postopek upravljanja
   1.   V primeru sklicevanja na ta člen predloži predstavnik Komisije odboru osnutek potrebnih ukrepov. Odbor poda svoje mnenje o osnutku v roku, ki ga lahko predsednik določi glede na nujnost zadeve. Mnenje se v primeru odločitev, ki jih mora Svet sprejeti na predlog Komisije, sprejme z večino, ki jo določa člen 205(2) Pogodbe o ustanovitvi Evropske skupnosti. Glasovi predstavnikov držav članic znotraj odbora se ponderirajo na način, ki je določen v tem členu. Predsednik ne glasuje.
   2.   Komisija sprejme ukrepe, ki se takoj uporabljajo. Kadar pa ti ukrepi niso v skladu z mnenjem odbora, jih Komisija takoj sporoči Svetu. V tem primeru lahko Komisija odloži izvajanje sprejetih ukrepov za tri mesece od datuma takšnega sporočila.
   3.   Svet lahko v roku, predvidenem v odstavku 2, s kvalificirano večino sprejme drugačen sklep.
   Člen 11
   Dopolnjevanje
   1.   Iskale se bodo sinergije, doslednost in dopolnjevanje z drugimi instrumenti Unije in Skupnosti, med drugim s posebnima programoma „Preprečevanje, pripravljenost in obvladovanje posledic v zvezi s terorizmom ter drugimi tveganji, povezanimi z varnostjo“ in „Kazensko pravosodje“, z okvirnim programom za raziskave, tehnološki razvoj in predstavitvene dejavnosti, solidarnostnim skladom Evropske unije in finančnim instrumentom za civilno zaščito.
   2.   Za izvajanje ukrepov, ki izpolnjujejo cilje programa in drugega(-ih) instrumenta(-ov) Unije/Skupnosti, si program lahko deli sredstva z drugimi instrumenti Unije in Skupnosti, zlasti s programom „Preprečevanje, pripravljenost in obvladovanje posledic v zvezi s terorizmom ter drugimi tveganji, povezanimi z varnostjo“.
   3.   Dejavnosti, ki se financirajo v okviru tega sklepa, iz drugih finančnih instrumentov Unije/Skupnosti ne prejemajo finančne podpore za isti namen. Zagotovi se, da upravičenci programa Komisiji pošljejo informacije o sredstvih, prejetih iz splošnega proračuna Evropske unije in iz drugih virov, pa tudi o tekočih vlogah za sredstva.
   Člen 12
   Proračunska sredstva
   Proračunska sredstva, dodeljena za ukrepe, predvidene v tem programu, se vključijo v letna dodeljena sredstva splošnega proračuna Evropske unije. Razpoložljiva letna dodeljena proračunska sredstva odobri proračunski organ v mejah finančnega okvira.
   Člen 13
   Spremljanje
   1.   Komisija zagotovi, da za kateri koli ukrep, ki se financira s programom, upravičenec predloži tehnična in finančna poročila o napredovanju dela in da se končno poročilo predloži v treh mesecih od zaključka ukrepa. Komisija določi obliko in zgradbo poročil.
   2.   Komisija zagotovi, da bodo pogodbe in sporazumi, ki izhajajo iz izvajanja programa, urejali zlasti spremljanje in finančni nadzor s strani Komisije (ali katerega koli predstavnika, ki ga pooblasti Komisija), po potrebi s pregledi na kraju samem, vključno s pregledi vzorcev, in revizijami s strani Računskega sodišča.
   3.   Komisija zagotovi, da upravičenec do finančne podpore hrani vso dokazno dokumentacijo o izdatkih za ukrep pet let po zadnjem plačilu za kateri koli ukrep, tako da je na voljo Komisiji.
   4.   Komisija na podlagi rezultatov poročil in pregledov na kraju samem iz odstavkov 1 in 2 zagotovi, da se po potrebi prilagodi obseg ali pogoje dodelitve prvotno odobrene finančne podpore in časovni razpored plačil.
   5.   Komisija zagotovi, da se bo izvedlo vse potrebno za preverjanje, ali se financirani ukrepi izvajajo primerno in v skladu z določbami tega sklepa in finančne uredbe.
   Člen 14
   Zaščita finančnih interesov Skupnosti
   1.   Komisija zagotovi, da se ob izvajanju ukrepov, ki se financirajo na podlagi tega sklepa, zaščitijo finančni interesi Skupnosti z uporabo ukrepov za preprečevanje goljufij, korupcij in katerih koli drugih nezakonitih dejavnosti, z izvajanjem učinkovitih pregledov in z izterjavo neutemeljeno plačanih zneskov, v primeru odkritja nepravilnosti pa z učinkovitimi, sorazmernimi in odvračilnimi kaznimi v skladu z uredbami (ES, Euratom) št. 2988/95, (Euratom, ES) št. 2185/96 in (ES) št. 1073/1999.
   2.   Za ukrepe Unije, ki se financirajo v okviru tega sklepa, se Uredba (ES, Euratom) št. 2988/95 in Uredba (Euratom, ES) št. 2185/96 uporabljata v primeru kakršne koli kršitve določb zakonodaje Skupnosti, vključno s kršitvami pogodbenih obveznosti, sklenjenih na podlagi programa, ki izhajajo iz dejanja ali opustitve s strani gospodarskega subjekta, ki z neupravičenimi postavkami izdatkov ogroža ali bi lahko ogrožal splošni proračun Evropske unije ali proračune, s katerimi upravlja Unija.
   3.   Komisija zagotovi, da se odobreni znesek finančne podpore za ukrep zmanjša, začasno ustavi ali izterja, če ugotovi nepravilnosti, vključno z neskladnostjo z določbami tega sklepa ali s posamezno odločbo, pogodbo ali sporazumom o odobritvi zadevne finančne podpore, ali če se izkaže, da je bil ukrep spremenjen, ne da bi se zaprosila odobritev Komisije, tako da je v nasprotju z vrsto ali pogoji za izvajanje projekta.
   4.   Če roki niso upoštevani ali če napredovanje pri izvajanju ukrepa upravičuje le del dodeljene finančne podpore, Komisija zagotovi, da se od upravičenca zahteva, naj v določenem roku predloži pripombe. Če upravičenec ne poda zadovoljivega odgovora, Komisija zagotovi, da se lahko ukine preostalo finančno podporo in zahteva vračilo že plačanih zneskov.
   5.   Komisija zagotovi, da se vsako nepravilno izplačano plačilo vrne Komisiji. Vsem zneskom, ki niso bili pravočasno vrnjeni pod pogoji iz finančne uredbe, se prištejejo obresti.
   Člen 15
   Vrednotenje
   1.   Zaradi spremljanja izvajanja dejavnosti v okviru programa se program redno spremlja.
   2.   Komisija zagotovi redno, neodvisno in zunanje vrednotenje programa.
   3.   Komisija predloži Evropskemu parlamentu in Svetu:

               (a)

               letno predstavitev izvajanja programa;

               (b)

               vmesno poročilo o vrednotenju doseženih rezultatov ter kakovostnih in količinskih vidikov izvajanja tega programa najkasneje do 31. marca 2010;

               (c)

               sporočilo o nadaljevanju programa najkasneje do 31. decembra 2010;

               (d)

               poročilo o naknadnem vrednotenju najkasneje do 31. marca 2015.

         Člen 16
   Objava projektov
   Komisija vsako leto objavi seznam ukrepov, ki se financirajo s tem programom, s kratkim opisom posameznega projekta.
   Člen 17
   Prehodne določbe
   1.   S 1. januarjem 2007 ta sklep nadomesti ustrezne določbe Sklepa 2002/630/PNZ.
   2.   Ukrepe, ki so se na podlagi Sklepa 2002/630/PNZ začeli izvajati pred 31. decembrom 2006, do njihovega zaključka še naprej ureja navedeni sklep.
   Člen 18
   Začetek učinkovanja in uporaba
   Ta sklep začne učinkovati na dan objave v Uradnem listu Evropske unije.
   Uporablja se od 1. januarja 2007.

      V Bruslju, 12. februarja 2007

            Za Svet

            Predsednik

         F.-W. STEINMEIER

      (1)  Mnenje z dne 14. decembra 2006 (še ni objavljeno v Uradnem listu).

      (2)  UL C 53, 3.3.2005, str. 1.

      (3)  UL L 153, 8.6.2001, str. 1.

      (4)  UL L 203, 1.8.2002, str. 5.

      (5)  UL L 312, 23.12.1995, str. 1.

      (6)  UL L 292, 15.11.1996, str. 2.

      (7)  UL L 136, 31.5.1999, str. 1.

      (8)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (9)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 1248/2006 (UL L 227, 19.8.2006, str. 3).


title: Sklep Sveta (EU) 2016/1741 z dne 20. septembra 2016 o sklenitvi Sporazuma med Evropsko unijo in Republiko Palau o odpravi vizumske obveznosti za kratkoročno bivanje, v imenu Evropske unije

text:
               30.9.2016

               SL

               Uradni list Evropske unije

               L 264/21

         SKLEP SVETA (EU) 2016/1741
   z dne 20. septembra 2016
   o sklenitvi Sporazuma med Evropsko unijo in Republiko Palau o odpravi vizumske obveznosti za kratkoročno bivanje, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s točko (a)(v) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je v imenu Evropske unije s pogajanji dosegla sporazum z Republiko Palau o odpravi vizumske obveznosti za kratkoročno bivanje (v nadaljnjem besedilu: Sporazum).

               (2)

               Sporazum je bil podpisan v skladu s Sklepom Sveta (EU) 2015/2377 (2) in se začasno uporablja od 8. decembra 2015.

               (3)

               S Sporazumom se ustanovi Skupni odbor strokovnjakov za upravljanje Sporazuma. Unijo v navedenem skupnem odboru zastopa Komisija, ki bi ji morali pomagati predstavniki držav članic.

               (4)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Palau o odpravi vizumske obveznosti za kratkoročno bivanje se odobri v imenu Unije.
   Člen 2
   Predsednik Sveta v imenu Unije pošlje uradno obvestilo iz člena 8(1) Sporazuma (5).
   Člen 3
   Komisija, ki ji pomagajo predstavniki držav članic, zastopa Unijo v Skupnem odboru strokovnjakov, ustanovljenem v skladu s členom 6 Sporazuma.
   Člen 4
   Ta sklep začne veljati na dan sprejetja.

      V Bruslju, 20. septembra 2016

            Za Svet

            Predsednik

         I. KORČOK

      (1)  Odobritev z dne 8. junija 2016 (še ni objavljena v Uradnem listu).

      (2)  Sklep Sveta (EU) 2015/2377 z dne 26. oktobra 2015 o podpisu Sporazuma med Evropsko unijo in Republiko Palau o odpravi vizumske obveznosti za kratkoročno bivanje, v imenu Evropske unije in o njegovi začasni uporabi (UL L 332, 18.12.2015, str. 11).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta in Komisije glede sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo

text:
Pomembno pravno obvestilo

|

32002D0309

Uradni list L 114 , 30/04/2002 str. 0001 - 0005

		Sklep Sveta in Komisije glede sporazuma o znanstvenem in tehnološkem sodelovanjuz dne 4. aprila 2002o sklenitvi sedmih sporazumov s Švicarsko konfederacijo(2002/309/ES, Euratom)SVET EVROPSKE UNIJE,KOMISIJA EVROPSKIH SKUPNOSTI STA –ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) Pogodbe in drugim pododstavkom člena 300(3) Pogodbe in člena 300(4) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti drugega pododstavka člena 101 Pogodbe,ob upoštevanju predloga Komisije,ob upoštevanju privolitve Evropskega parlamenta [1],ob upoštevanju odobritve Sveta,ob upoštevanju naslednjega:(1) Zaradi prizadevanja prednostnih povezav med Evropsko unijo in Švicarsko konfederacijo ter njune skupne želje razširiti in poglobiti odnose so bili 21. junija 1999 podpisani naslednji sporazumi, ki jih je treba odobriti:- Sporazum o prostem gibanju oseb med Evropsko skupnostjo in njenimi državami članicami in Švicarsko konfederacijo,- Sporazum med Evropsko skupnostjo in Švicarsko konfederacijo o zračnem prevozu,- Sporazum med Evropsko skupnostjo in Švicarsko konfederacijo o cestnem in železniškem prevozu blaga in potnikov,- Sporazum med Evropsko skupnostjo in Švicarsko konfederacijo o trgovini s kmetijskimi proizvodi,- Sporazum med Evropsko skupnostjo in Švicarsko konfederacijo o vzajemnem priznavanju glede ugotavljanja skladnosti,- Sporazum med Evropsko skupnostjo in Švicarsko konfederacijo o nekaterih vidikih državnih naročil,- Sporazum o znanstvenem in tehnološkem sodelovanju med Evropskimi skupnostmi in Švicarsko konfederacijo.(2) Teh sedem sporazumov med seboj tesno povezuje zahteva, da začnejo veljati hkrati in se istočasno prenehajo uporabljati, in sicer šest mesecev po prejemu obvestila o nepodaljšanju ali odpovedi katerega koli izmed njih.(3) Glede Sporazuma o prostem gibanju oseb obveznosti iz sporazuma, ki sodijo v okvir dela tri, naslova IV Pogodbe o ustanovitvi Evropske skupnosti, niso zavezujoče za Kraljevino Dansko, Irsko ter Združeno kraljestvo Velike Britanije in Severne Irske kot obveznosti po pravu Skupnosti, temveč kot obveznosti, ki izhajajo iz obveznosti med temi državami članicami in Švicarsko konfederacijo.(4) Glede Sporazuma o trgovini s kmetijskimi proizvodi se po potrebi lahko v skladu s postopkom iz člena 5(4) sprejmejo ukrepi, potrebni za izvajanje prve alinee člena 5(3) tega sklepa. Ti ukrepi se sprejmejo v skladu s Sklepom Sveta 1999/468/ES z dne 28. junija 1999 o določitvi postopkov za izvajanje izvedbenih pooblastil, dodeljenih Komisiji [2].(5) Skupni odbori, ustanovljeni na podlagi teh sporazumov, dobijo nekatere naloge za izvajanje, vključno s pooblastilom za spreminjanje nekaterih vidikov prilog k sporazumom. Vzpostavijo se ustrezni notranji postopki za zagotovitev pravilnega delovanja sporazumov ter v nekaterih primerih za pooblaščanje Komisije za dajanje soglasja k nekaterim tehničnim spremembam teh sporazumov ali za sprejetje nekaterih odločitev za njihovo izvajanje –SKLENILA:Člen 11. V imenu Evropske skupnosti se odobri naslednjih šest sporazumov:- Sporazum o prostem gibanju oseb med Evropsko skupnostjo in njenimi državami članicami na eni strani in Švicarsko konfederacijo na drugi strani,- Sporazum med Evropsko skupnostjo in Švicarsko konfederacijo o zračnem prevozu,- Sporazum med Evropsko skupnostjo in Švicarsko konfederacijo o cestnem in železniškem prevozu blaga in potnikov,- Sporazum med Evropsko skupnostjo in Švicarsko konfederacijo o trgovini s kmetijskimi proizvodi,- Sporazum med Evropsko skupnostjo in Švicarsko konfederacijo o vzajemnem priznavanju glede ugotavljanja skladnosti,- Sporazum med Evropsko skupnostjo in Švicarsko konfederacijo o nekaterih vidikih državnih naročil.Naslednji sporazum se odobri v imenu Evropske skupnosti in Evropske skupnosti za atomsko energijo:- Sporazum o znanstvenem in tehnološkem sodelovanju med Evropskimi skupnostmi in Švicarsko konfederacijo.Besedila sporazumov so priložena temu sklepu.2. V skladu z njihovimi pogoji začne vseh sedem sporazumov veljati hkrati in se istočasno prenehajo uporabljati, in sicer šest mesecev po prejemu obvestila o nepodaljšanju ali odpovedi katerega koli izmed njih.Člen 2Skupnost v Skupnem odboru, ustanovljenem po členu 14 Sporazuma glede Sporazuma o prostem gibanju oseb, zastopa predstavnik Komisije. Stališče Skupnosti med izvajanjem sporazuma glede odločitev ali priporočil Skupnega odbora določi Svet na predlog Komisije v skladu z ustreznimi določbami Pogodbe o ustanovitvi Evropske skupnosti.Člen 31. Skupnost v Skupnem odboru, ustanovljenem po členu 21 Sporazuma glede Sporazuma o zračnem prometu, zastopa Komisija, ki ji pomagajo predstavniki držav članic.2. Stališče Skupnosti glede odločitev Skupnega odbora, ki le razširjajo akte zakonodaje Skupnosti na Švico, ob upoštevanju vseh potrebnih tehničnih prilagoditev, sprejme Komisija.3. Stališče Skupnosti za druge odločitve Skupnega odbora sprejme Svet s kvalificirano večino na predlog Komisije.Člen 41. Skupnost v Skupnem odboru, ustanovljenem po členu 51 Sporazuma glede Sporazuma o cestnem in železniškem prevozu blaga in potnikov, zastopa Komisija, ki ji pomagajo predstavniki držav članic. Stališče Skupnosti glede odločitev Skupnega odbora sprejme:- Svet s kvalificirano večino na predlog Komisije za zadeve iz členov 42, 45, 46, 47 in 54 Sporazuma,- za vse druge zadeve pa Komisija po posvetovanju z Odborom, ustanovljenim po prvem pododstavku člena 4 Sklepa 92/578/EGS [3].Člen 51. Skupnost v Skupnem odboru za kmetijstvo iz člena 6(1) Sporazuma in v Skupnem veterinarskem odboru iz člena 19(1) Priloge 11 k Sporazumu v zvezi s Sporazumom o trgovini s kmetijskimi proizvodi zastopa Komisija, ki ji pomagajo predstavniki držav članic.2. Stališče Skupnosti v Skupnem odboru za kmetijstvo in Skupnem veterinarskem odboru sprejme Svet na predlog Komisije v skladu z ustreznimi določbami Pogodbe o ustanovitvi Evropske skupnosti.Stališče Skupnosti o zadevah, o katerih odloča Skupni odbor za kmetijstvo, kakor je navedeno v členu 6(3) Sporazuma, pa sprejme Komisija:- glede zadev v zvezi s Prilogo 4 k Sporazumu in z njenimi dodatki v skladu s postopkom iz člena 18 Direktive 2000/29/ES [4],- glede zadev v zvezi s Prilogo 5 k Sporazumu in z njenimi dodatki v skladu s postopkom iz člena 23 Direktive 70/524/ES [5],- glede zadev v zvezi s Prilogo 6 k Sporazumu in z njenimi dodatki v skladu s postopkom iz člena 21 Direktive 66/400/EGS [6] ali ustreznimi določbami drugih direktiv v sektorju semen,- glede zadev v zvezi s Prilogo 7 k Sporazumu in z njenimi dodatki v skladu s postopkom iz člena 75 Uredbe (ES) št. 1493/1999 [7],- glede zadev v zvezi s Prilogo 8 k Sporazumu in z njenimi dodatki v skladu s postopkom iz člena 14 ali člena 15 Uredbe (EGS) št. 1576/89 [8] ali iz člena 13 ali člena 14 Uredbe (EGS) št. 1601/91 [9],- glede zadev v zvezi s Prilogo 9 k Sporazumu in z njenimi dodatki v skladu s postopkom iz člena 14 Uredbe (EGS) št. 2092/91 [10],- glede zadev v zvezi s Prilogo 10 k Sporazumu in z njenimi dodatki v skladu s postopkom iz člena 46 Uredbe (ES) št. 2200/96 [11].3. Brez poseganja v odstavek 6 Komisija sprejme ukrepe, ki so potrebni za izvajanje Sporazuma glede:- izvajanja tarifnih koncesij, določenih v Prilogah 2 in 3 k Sporazumu, kakor tudi sprememb in tehničnih prilagoditev, ki so potrebne zaradi sprememb kombinirane nomenklature in oznak TARIC v skladu s postopkom iz člena 23 Uredbe (EGS) št. 1766/92 [12], ali z ustreznimi določbami drugih uredb o skupni ureditvi trga ali v skladu s postopkom iz odstavka 2,- izvajanja Priloge 4 v skladu s postopkom iz člena 18 Direktive 2000/29/ES,- izvajanja Priloge 5 v skladu s postopkom iz člena 23 Direktive 70/524/EGS,- izvajanja Priloge 6 v skladu s postopkom iz člena 21 Direktive 66/400/EGS ali ustreznimi določbami drugih direktiv v sektorju semen,- izvajanja naslova III Priloge 7 v skladu s postopkom iz člena 75 Uredbe (ES) št. 1493/1999,- izvajanja člena 14 Priloge 8 v skladu s postopkom iz člena 14 Uredbe (EGS) št. 1576/89 ali iz člena 13 Uredbe (EGS) št. 1601/91,- izvajanja Priloge 9 v skladu s postopkom iz člena 14 Uredbe (EGS) št. 2092/91,- izvajanja Priloge 10 v skladu s postopkom iz člena 46 Uredbe (ES) št. 2200/96,- izvajanja Priloge 11 v skladu s členom 30 Direktive 72/462/EGS [13].4. Kadar je primerno, se potrebni ukrepi iz prve alinee odstavka 3 lahko sprejmejo v skladu s postopki, navedenimi v nadaljevanju.Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92 [14].Pri sklicevanju na ta odstavek se uporabljata člena 4 in 7 Odločbe 1999/468/ES.Obdobje, določeno v členu 4(3) Sklepa 1999/468/ES, je en mesec.5. Odbor za carinski zakonik lahko obravnava vsako vprašanje v zvezi z uporabo tarifnih kvot, ki ga postavi predsedujoči na svojo pobudo ali na zahtevo države članice.6. Komisija na zahtevo države članice ali na svojo pobudo odloči o potrebnih ukrepih v skladu s členom 10 Sporazuma, členom 29 Priloge 7, členom 16 Priloge 8, členom 9 Priloge 9 in členom 5 Priloge 10. O teh odločitvah se obvestijo Svet in države članice. Če Komisija prejme zahtevo države članice, sprejme odločitev o zahtevi v treh delovnih dneh po njenem prejemu. Vsaka država članica lahko predloži odločitev Komisije Svetu v treh delovnih dneh od dneva, ko je prejela obvestilo. Svet se nemudoma sestane. S kvalificirano večino lahko sprejme drugačno odločitev v 30 dneh od dneva, ko je prejel odločitev Komisije.Člen 61. Skupnost v Skupnem odboru, ustanovljenem na podlagi člena 10 Sporazuma, v nadaljevanju "Odbor", v zvezi s Sporazumom o vzajemnem priznavanju glede ugotavljanja skladnosti, zastopa Komisija, ki ji pomaga posebni odbor, ki ga imenuje Svet. Komisija po posvetovanju s tem posebnim odborom nadaljuje s postopki za imenovanja, uradna obvestila, izmenjavo informacij ter zahteve za preverjanje v členih 6(3), 7, 8(1), 10(4)(e) in 12 Sporazuma.2. Stališče Skupnost v Odboru določi Komisija po posvetovanju s posebnim odborom iz odstavka 1 v zvezi z:(a) uporabo člena 1(3) za poglavja iz Priloge 1;(b) sprejetjem poslovnika v skladu s členom 10(2) in za postopke preverjanja, določene v členu 10(4)(c) in (d) Sporazuma;(c) preverjanjem ustreznosti organov za ugotavljanje skladnosti ter s tem povezanih odločitev v skladu s členoma 8 in 11(c) Sporazuma;(d) spremembami oddelkov I do V vseh poglavij Priloge I v skladu s členom 10(4)(a), (b) in (e) ter členom 11 Sporazuma;(e) spremembami prilog v skladu s členom 10(5) Sporazuma in(f) mehanizmi reševanja sporov, določenimi v členu 14 Sporazuma.3. V vseh drugih primerih določi stališče Skupnosti v Odboru Svet s kvalificirano večino na predlog Komisije.Člen 71. Skupnost v Skupnem odboru, ustanovljenem po členu 11 Sporazuma glede Sporazuma o nekaterih vidikih državnih naročil, zastopa Komisija, ki ji pomagajo predstavniki držav članic.2. Komisija je pooblaščena, da v imenu Skupnosti odobri spremembe prilog I, II, III, IV, VI in VII k Sporazumu. Pri tem Komisiji pomaga posebni odbor, ki ga imenuje Svet. Pooblastilo iz prvega stavka je omejeno v zvezi s Prilogo I na spremembe, ki bodo potrebne, če se bodo uporabljali postopki iz člena 8 Direktive 93/38/EGS, v zvezi s prilogami II, III in IV pa na spremembe, ki bodo potrebne, če se bodo v sektorjih, za katere veljajo te priloge, uporabljali podobni postopki, in v zvezi s prilogama VI in VII na rezultate prihodnjih pogajanj v okviru Sporazuma o državnih naročilih iz leta 1996.3. V vseh drugih primerih stališče Skupnosti glede odločitev Skupnega odbora sprejme Svet na predlog Komisije v skladu z ustreznimi določbami Pogodbe o ustanovitvi Evropske skupnosti.Člen 8Akte ali instrumente za odobritev, ki so določeni v vsakem od sporazumov, v imenu Evropske skupnosti deponira predsednik Sveta in glede Sporazuma o znanstvenem in tehnološkem sodelovanju v imenu Evropske skupnosti za atomsko energijo tudi predsednik Komisije.V Bruslju, 4. aprila 2002Za SvetPredsednikA. Acebes PaniaguaZa KomisijoR. ProdiPredsednik[1] UL C 41, 7.2.2001, str. 25.[2] UL L 184, 17.7.1999, str. 23.[3] UL L 373, 21.12.1992, str. 26.[4] UL L 169, 10.7.2000, str. 1. Direktiva, kakor je bila spremenjena z Direktivo Komisije 2001/33/ES (UL L 127, 9.5.2001, str. 42).[5] UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 2205/2001 (UL L 297, 15.11.2001, str. 3).[6] UL 125, 11.7.1966, str. 2290/66. Direktiva, kakor je bila nazadnje spremenjena z Direktivo Sveta 98/96/ES (UL L 25, 1.2.1999, str. 27).[7] UL L 179, 14.7.1999, str. 1. Uredba, kakor je bila nazadnje spremenjena z Uredbo Sveta (ES) št. 2585/2001 (UL L 345, 29.11.2001, str. 10).[8] UL L 160, 12.6.1989, str. 1. Uredba, kakor je bila nazadnje spremenjena z Uredbo Sveta (ES) št. 3378/94 (UL L 366, 31.12.1994, str. 1).[9] UL L 149, 14.6.1991, str. 1. Uredba, kakor je bila nazadnje spremenjena z Uredbo Sveta (ES) št. 2061/96 (UL L 277, 30.10.1996, str. 1).[10] UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 2491/2001 (UL L 337, 20.12.2001, str. 9).[11] UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 911/2001 (UL L 129, 11.5.2001, str. 3).[12] UL L 181, 1.7.1992, str. 21. Uredba, kakor je bila nazadnje spremenjena z Uredbo Sveta (ES) št. 1666/2000 (UL L 193, 29.7.2000, str. 1).[13] UL L 302, 31.12.1972, str. 28. Direktiva, kakor je bila nazadnje spremenjena z Uredbo Sveta (ES) št. 1452/2001 (UL L 198, 21.7.2001, str. 11).[14] UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta (UL L 311, 12.12.2000, str. 17).--------------------------------------------------